Космај (област)
<s>Космај је област у северном делу Шумадије.</s><s>Обухвата Шумадијски округ и Град Београд, конкретно на територијама општина Младеновац, Сопот, Барајево и село Раниловић.</s>

<s>Област се налази у околини планине Космај по којој је и добила име.</s>

<s>Географски положај 
Северна граница је Мала Иванча, затим се на југозапад спушта према Барајевској реци до Кундака.</s><s>Од Кундака преко Трновог Брда (део Велике Иванче) до ушћа реке Милатовице у Велики Луг је јужна граница.</s><s>Источну границу представља линија од ушћа преко Варовница назад до Мале Иванче.</s>

<s>Историја 
Космајци су учествовали у свим значајнијим ратовима.</s><s>Били су вешти и храбри ратници.</s><s>Учествовали су у Боју на Косову 1389. године.</s><s>Прича се да је из Поповића, Стојан Поповић одвео на Косово 400 ратника, а војвода Дуча 80 коњаника.</s><s>Такође, према легенди, под Космајем родио се Иван Косанчић, познати српски јунак у Боју на Косову против турака.</s><s>У 18. веку становништво Космаја у турско-аустријским ратовима било је на страни Аустрије.</s><s>У селу Неменикуће недалеко од Космаја детињство је провео српски књижевник Милован Видаковић чија је породица избегла из овог краја услед метежа током Кочине крајине.</s>

<s>У Првом српском устанку Космај игра значајну улогу.</s><s>У Дрлупи 11. фебруара 1804. годиине уперена је прва устаничка пушка против Турака када је рањен злогласни дахија Аганлија.</s><s>Карађорђе је са устаницима у овом крају попалио турске ханове у Сибници, Дрлупи, Рогачи и Дучини.</s><s>У Другом српском устанку Космајци су учествовали на страни кнеза Милоша Обреновића.</s>

<s>Учествовали су и у Српско-турском рату 1876-1878. године, затим балканским ратовима 1912. и 1913. године.</s><s>У Првом светском рату Космајци су имали значајног удела у биткама на Церу и Колубари 1914. године.</s><s>Затим у делу где се данас налази хотел Космај и базен, где су вођене једне од најстрашнијих борби, одакле је непријатељ био протеран на Саву и Дунав.</s>

<s>У Другом светском рату на подручју Космаја деловао је чувени Космајско-посавски партизански одред, а палим борцима из тог одреда је на врху планине подигнут споменик.</s>

<s>Референце</s>

<s>Спољашње везе</s>

<s>Oblasti Srbije
Kosmaj</s>

